Iepirkuma līgums Nr. CVK/2024-128
 
Rīgā
PARAKSTĪŠANAS DATUMS IR PĒDĒJĀ PIEVIENOTĀ 
DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS

Centrālā vēlēšanu komisija, reģistrācijas Nr. 90000028391, juridiskā adrese: Smilšu iela 4, Rīga, LV-1050, tās priekšsēdētājas Kristīnes Saulītes personā, kura rīkojas saskaņā ar likumu “Par Centrālo vēlēšanu komisiju” un Saeimas 02.02.2023. lēmumu “Par Kristīnes Saulītes ievēlēšanu par Centrālās vēlēšanu komisijas priekšsēdētāju”, turpmāk – Pasūtītājs, no vienas puses un

SIA “IBC PRINT BALTIC”, reģistrācijas Nr. 40103766505, juridiskā adrese: Kleistu iela 11/1-36, Rīga LV-1067, kuras vārdā saskaņā ar sabiedrības statūtiem rīkojas valdes priekšsēdētājs Romans  Astapovs,  turpmāk - Piegādātājs, no otras puses,

tekstā visi kopā saukti - Līdzēji un katrs atsevišķi - Līdzējs, pamatojoties uz iepirkuma procedūras Publisko iepirkumu likuma 9. panta kārtībā “Poligrāfijas materiālu izgatavošana un piegāde”, identifikācijas Nr. CVK 2024/09/MI  iepirkuma komisijas 2024.gada 19. novembra lēmumu,  noslēdz šādu līgumu (turpmāk – Līgums).

1. LĪGUMA PRIEKŠMETS
1.1.    Piegādātājs apņemas ar saviem resursiem nodrošināt Pasūtītājam šādu preču izgatavošanu un piegādi: Poligrāfijas materiālu izgatavošana un piegāde (turpmāk tekstā – Pakalpojums), atbilstoši Līguma 1.pielikumā “Tehniskā specifikācija” (turpmāk – tehniskā specifikācija), Līguma 2.pielikumā “Finanšu piedāvājums” (turpmāk – finanšu piedāvājums), Līguma 3.pielikumā “Tehniskais piedāvājums” (turpmāk – tehniskais piedāvājums) noteiktajam.

1. PAKALPOJUMA CENA UN LĪGUMA SUMMA
1. Līguma kopējā paredzamā summa par Pakalpojumu (Līguma 1.1.punkts) ir 14959,00 EUR (četrpadsmit tūkstoši deviņi simti piecdesmit deviņi euro) un papildu pamatsummai arī pievienotās vērtības nodokli.
1. Līguma 2.1. punktā minēto summu Pasūtītājs samaksā par faktiski saņemto un pieņemtu Līguma noteikumiem atbilstošo kvalitatīvu Pakalpojumu.
1. Pakalpojuma cenā ietilpst izmaksas, kas saistītas ar Pakalpojuma nodrošināšanu, garantijas saistību izpildi, kā arī visi valsts un pašvaldību noteiktie nodokļi un nodevas (izņemot PVN), darba samaksa darbiniekiem un citas izmaksas, kas saistītas ar Līguma izpildi.
1. Līguma atlīdzība tiek samaksāta ar bankas pārskaitījumu, pamatojoties uz Pasūtītāja un Piegādātāja abpusēji parakstītu Preču pieņemšanas – nodošanas aktu, un Piegādātāja izrakstītu elektronisko rēķinu 10 (desmit) darba dienu laikā no rēķina saņemšanas dienas Pasūtītāja e-pastā cvk@cvk.lv, bet ne vēlāk kā 2024.gada 19.decembrī.
1. Piegādātājs, izrakstot rēķinu, piemēro PVN saskaņā ar spēkā esošo Latvijas Republikas normatīvajos aktos noteikto kārtību un apmēru. 
1. Piegādātājs nodrošina, ka Pasūtītājam rēķini tiek sagatavoti un iesniegti elektroniskā veidā, atbilstoši elektroniskā rēķina standartam. Pasūtītājs pieņem Piegādātāja elektroniskā veidā sagatavoto un izsniegto elektronisko rēķinu, ja tas atbilst Ministru kabineta 2019. gada 9. aprīļa noteikumos Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” noteiktajam elektroniskā rēķina standartam, kā arī, ja tas atbilst Pan-European Public Procurement On-Line (PEPPOL) BIS Billing 3.0 elektronisko rēķinu pamatelementu izmantošanas specifikācijai (Core Invoice Usage Specification (CIUS), publicēta PEPPOL tīmekļvietnē http://docs.peppol.eu/poacc/billing/3.0/
1. Ja Līguma darbības laikā mainās PVN likme, tad Pasūtītājs piemēro PVN likmi atbilstoši normatīvajos aktos noteiktajam apmēram.
1. Piegādātājs nodrošina Tehniskajā un finanšu piedāvājumā norādītās vienas Pakalpojuma vienības cenas nemainīgumu visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Līguma summas vai kādas tā vienības cenas paaugstināšanai, un šo procesu radītās sekas Piegādātājs ir novērtējis un ietvēris iesniegtajā Tehniskajā un finanšu piedāvājumā. 
1. Visi maksājumi Līguma ietvaros tiek veikti bezskaidras naudas norēķinu veidā uz Līdzēju Līgumā norādītajiem kontiem, vienā vai vairākos maksājumos.
1. Katrs Līdzējs sedz savus izdevumus par banku pakalpojumiem, kas saistīti ar naudas pārskaitījumiem.

1. LĪDZĒJU TIESĪBAS UN PIENĀKUMI
2. Pirms Preču izgatavošanas Piegādātājam ar Pasūtītāju jāsaskaņo gan papīra paraugs, gan Izgatavojamās preces paraugs.
2. Pasūtītājs:
1. Pasūta Pakalpojumu un sniedz Piegādātājam visu nepieciešamo informāciju, kas nepieciešama Pakalpojuma kvalitatīvai un savlaicīgai izpildei;
1. ir tiesīgs pārbaudīt Pakalpojuma kvalitāti un tā atbilstību Līguma noteikumiem, t.sk. tehniskai specifikācijai, nepieciešamības gadījumā pieaicināt attiecīgās jomas ekspertus un nekavējoties izteikt pretenzijas (mutiski, rakstiski vai elektroniski) par Pakalpojumu;
1. ir tiesīgs par Pakalpojuma izpildi  izteikt Piegādātājam norādījumus (mutiski, rakstiski vai elektroniski), kas nav pretrunā Līguma noteikumiem;
1. veic samaksu Piegādātājam Līgumā noteiktajā kārtībā un apmērā par kvalitatīvu, Līguma, t.sk. tehniskās specifikācijas, prasībām atbilstošu Pakalpojuma izpildi.
2. Piegādātājs:
2. izpilda Pakalpojumu atbilstoši Līguma, t.sk. tehniskās specifikācijas, prasībām un Pasūtītāja norādījumiem;
2. nekavējoties informē Pasūtītāju par apstākļiem, kuru dēļ nav iespējams izpildīt Pakalpojumu Līgumā noteiktajos termiņos un kārtībā;
2. ievēro Pasūtītāja norādījumus, likumdošanas aktu prasības, kas attiecas uz Pakalpojuma izpildes kārtību un kvalitāti;
2. apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji Līguma vai citu ar tā izpildi saistīto dokumentu saturu, kā arī tehniska, komerciāla un jebkāda cita rakstura informāciju, kas saņemta no Pasūtītāja vai iegūta Līguma izpildes laikā;
2. nav tiesīgs nodot ar Līgumu nolīgtās tiesības un pienākumus trešajai personai bez saskaņošanas ar Pasūtītāju.

1. PAKALPOJUMA IZPILDE UN PIEŅEMŠANAS KĀRTĪBA
3. Preces piegādes Pasūtītajam kārtība:
0. Piegādātājs rakstiski pa e – pastu un/ vai telefoniski vienojas ar Pasūtītāja kontaktpersonu par Preces piegādes vietām un laikiem atbilstoši tehniskai specifikācijai.
0. Pasūtītāja kontaktpersona pirms Preces piegādes iesniedz Piegādātājam Preces pieņemšanai pilnvaroto Pasūtītāja pārstāvju vārdus, uzvārdus, amata nosaukumus.
0. Piegādātājs Pakalpojuma izpildei izmanto savu materiāltehnisko bāzi (tajā skaitā, darba tehniku, inventāru, materiālus u.c.) un personālu, kā arī nav tiesīgs nodot tam ar Līgumu uzlikto pienākumu izpildi trešajām personām bez Pasūtītāja piekrišanas;
0. Piegādātājs piegādājot Preci to komplektē, iepako un noformē saskaņā ar tehniskās spefikācijas prasībām.
0. Preces piegāde tiek veikta Pasūtītāja norādītajā apjomā, laikos un vietās 46 piegādes adresēs 38 pilsētās visā Latvijā. Piegāžu adrešu saraksts tiks iesniegts ne vēlāk kā 15 dienas pirms piegādes.
0. Pasūtītām un katrai piegādes adresei paredzētā Prece jāpiegādā ar pavaddokumentiem – pieņemšanas un nodošanas aktu vai līdzīgiem dokumentiem, kuros norādīti saņēmēja dati – nosaukums, adrese, atbildīgā persona, tālrunis, e-pasts un Preču skaits. Dokumentam jābūt noformētam strukturētā veidā (piemēram, tabulā), lai tajā esošos datus var izmantot (pārnest, kopēt) citu dokumentu sagatavošanai. Piegādes adresēs Preces nodošanas-pieņemšanas akti jāsagatavo un jāparaksta 3 (trīs) eksemplāros, no kuriem viens paliek Piegādātājam, otrs Preces saņēmējam (Pasūtītāja norādītai atbildīgajai personai par preces pieņemšanu piegādes adresē), bet trešo Piegādātājs nodod Pasūtītājam. 
0. Pasūtītājs  vai Pasūtītāja norādīta atbildīgā persona par preces pieņemšanu piegādes adresē pirms Preces  pieņemšanas – nodošanas akta parakstīšanas pārbauda Preci  un tam ir tiesības nepieņemt to, ja Prece neatbilst Līguma noteikumiem, ir nekvalitatīva vai tai ir konstatēti trūkumi. Šādos gadījumos atbildīgā persona par preces pieņemšanu pašvaldībā informē Pasūtītāju un Pasūtītājs 3 (trīs) darba dienu laikā iesniedz Piegādātājam aktu par konstatētajiem trūkumiem (turpmāk – Pretenzija) un Piegādātājam ir pienākums novērst Pretenzijā minētās neatbilstības un trūkumus 5 (piecu) darba dienu laikā, kā arī pildīt uzliktās izpildes termiņa nokavējuma sankcijas, ja Līguma tehniskajā specifikācijā minētais piegādes gala termiņš ir nokavēts.
3. Pasūtītājs vai Pasūtītāja norādīta atbildīgā persona par preces pieņemšanu pašvaldībā var attiekties pieņemt Preci, ja:
1. Pakalpojuma izpildē nav ņemti vērā Pasūtītāja norādījumi par tā izpildi un saturu;
1. Piegādātājs nav parakstītus Preces pieņemšanas – nodošanas aktus, kā to paredz Līguma 4.1.6. punkts.

1. GARANTIJAS SAISTĪBAS
4. Piegādātājs uzņemas garantijas saistības līdz Pakalpojuma pilnīgai izpildei (turpmāk – Garantijas termiņš) un garantē, ka visā līguma darbības termiņā Prece saglabā pienācīgu kvalitāti, drošumu un lietošanas īpašības.
4. Ja Pasūtītājs Garantijas termiņā konstatē Preces trūkumus, tā neatbilst tehniskajai specifikācijai un Līguma noteikumiem, vai tai nav pienācīga kvalitāte, tad Pasūtītājs paziņo par to Piegādātājam (telefoniski un/vai e-pasta sūtījumā), sagatavojot aktu par konstatētajiem trūkumiem.
4. Piegādātājs uz sava rēķina novērš Preces darbības traucējumus, bojājumus vai defektus.

1. LĪDZĒJU MANTISKĀ ATBILDĪBA
5. Prece kļūst par Pasūtītāja īpašumu ar tās apmaksas brīdi.
5. Par Līgumā noteikto Preču piegādes, pakalpojuma sniegšanas un  garantijas termiņa neievērošanu, Pasūtītājam ir tiesības piemērot Piegādātājam līgumsodu 0,1% (nulle komats viena procenta) apmērā no nesavlaicīgi izpildītā Pakalpojuma daļas vērtības par katru nokavēto dienu, bet ne vairāk kā 10% (desmit procenti) no Līguma summas bez PVN. 
5. Ja Pasūtītājs nemaksā Līguma 2.2.punktā noteiktajā termiņā, Piegādātājam ir tiesības piemērot Pasūtītājam līgumsodu 0,1% (nulle komats viena procenta) apmērā no nesamaksātās summas par katru nokavēto dienu, bet ne vairāk kā 10% (desmit procenti) no Līguma summas bez PVN. 
5. Ja Piegādātājs atsakās no Līguma izpildes, Pasūtītājam ir tiesības piemērot Piegādātājam līgumsodu 10% (desmit procentu) apmērā no kopējās paredzamās Līguma summas bez PVN. Par atteikšanos no Līguma izpildes tiek uzskatīts arī tas, ja Piegādātājs neizpilda Pakalpojumu ilgāk kā 5 (piecas) kalendārās dienas no Līgumā noteiktā Pakalpojuma izpildes termiņa un Līdzēji nav vienojušies par Pakalpojuma izpildes termiņa pagarināšanu.
5. Pasūtītājam ir tiesības ieskaita kārtībā samazināt Piegādātājam maksājamo naudas summu par Pakalpojumu tādā apmērā, kādā ir Līgumā noteiktajā kārtībā aprēķinātā līgumsoda un Līguma izpildes gaitā Pasūtītājam radīto zaudējumu summa, pretējā gadījumā tiek piemērots Līguma 6.6.apakšpunkts.
5. Ja Pasūtītājs nav piemērojis Līguma 6.5.apakšpunktu, tad Piegādātājs maksā Pasūtītājam līgumsodu un/vai atlīdzina zaudējumus, pamatojoties uz Pasūtītāja izrakstītu rēķinu.
5. Līgumsoda samaksa, kad tā paredzēta, tiek veikta 15 (piecpadsmit) kalendāro dienu laikā no Līdzēja, kas prasa līgumsoda samaksu rēķina nosūtīšanas dienas.
5. Līgumsoda samaksa neatbrīvo Līdzējus no saistību izpildes, izņemot 6.4. apakšpunktā noteikto.
1. KVALITĀTE
6. Kvalitatīvs Pakalpojums atbilst Līgumā, tehniskajā specifikācijā, normatīvajos aktos noteiktajām prasībām attiecībā uz Pakalpojuma izpildes kvalitāti.

1. APAKŠUZŅĒMĒJI
7. Piegādātājs Līguma izpildē iesaista tikai tos apakšuzņēmējus, kurus tas norādījis konkursam iesniegtajā piedāvājumā.
7. Piegādātājs nav tiesīgs bez saskaņošanas ar Pasūtītāju veikt norādīto apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
7. Pasūtītājs nepiekrīt apakšuzņēmēju nomaiņai, ja pastāv kāds no šādiem nosacījumiem:
2. piedāvātais apakšuzņēmējs neatbilst tām konkursa dokumentos noteiktajām prasībām, kas attiecas uz Piegādātāja apakšuzņēmējiem;
2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par Līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies, apliecinot savu atbilstību konkursā noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā minētajiem izslēgšanas gadījumiem;
2. apakšuzņēmēju maiņas rezultātā tiktu izdarīti grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa nolikumā noteiktajiem piedāvājuma izvērtēšanas kritērijiem;
2. piedāvātais apakšuzņēmējs, kura veicamo darbu vērtība ir vismaz 10 000 eur no kopējās Līguma vērtības, atbilst Publisko iepirkumu likuma 42. panta pirmajā vai otrajā daļā minētajiem pretendentu izslēgšanas gadījumiem
7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši konkursa nolikumā noteiktajiem piedāvājuma izvērtēšanas kritērijiem.
7. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7. Pasūtītājs pieņem lēmumu atļaut vai atteikt Piegādātājam apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.

1. NEPĀRVARAMA VARA
8. Neviens no Līdzējiem nav atbildīgs par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas. Pie nepārvaramas varas tiek pieskaitīti tādi apstākļi, no kuriem nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kuri nav radušies Līdzēja vai tā kontrolē esošas personas kļūdas vai rīcības dēļ un kuri padara saistību izpildi ne tikai apgrūtinošu, bet neiespējamu.
8. Līdzējam, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
8. Ja Līdzējs par šādu apstākļu iestāšanos nekavējoties, bet ne ilgāk kā 2 (divu) darba dienu laikā ir informējis otru Līdzēju, Līgumā noteiktie Pakalpojuma izpildes termiņi var tikt pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, tik tālu līdz tas neietekmē Centrālās vēlēšanu komisijas noteikto funkciju izpildi.

1. DATU AIZSARDZĪBAS PRASĪBAS
9. Līguma darbības laikā iegūto personas datu apstrādi Līdzēji veic saskaņā ar Eiropas Parlamenta un Padomes 2016.gada 27.aprīļa regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Regula).
9. Līdzējiem ir tiesības apstrādāt no otra Līdzēja iegūtos fizisko personu datus ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai.
9. Līguma darbības laikā iegūtos personas datus Līdzēji nodot trešajām personām, to starp apakšuzņēmējiem, tikai Līgumā vai normatīvajos aktos noteiktajos gadījumos. Šādā gadījumā attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.
9. Līdzēji apņemas pēc datu subjekta pieprasījuma iznīcināt no otra Līdzēja par konkrētu datu subjektu iegūtos un nodotos datus, ja izbeidzas nepieciešamība tos apstrādāt Līguma izpildes nodrošināšanai.
9. Piegādātājs uzņemas atbildību par visām materiālajām vai cita rakstura sekām gadījumā, ja Piegādātājs nav informējis datu subjektus par datu nodošanu Pasūtītājam, datu apstrādes nolūkiem, juridiskajiem pamatojumiem un tiesībām, kā arī, ja Pasūtītāja sniegtais apliecinājums izrādīsies nepatiess un Pasūtītājs ar Līgumā iesaistītajām pilnvarotajām personām nebūs saskaņojis datu apstrādi.

1. STRĪDU IZSKATĪŠANA UN LĪGUMA IZBEIGŠANA
10. Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata Latvijas Republikas tiesā Latvijas Republikas normatīvajos aktos noteiktajā kārtībā.
10. Līgumu var izbeigt pirms Līguma termiņa beigām, Līdzējiem par to rakstveidā savstarpēji vienojoties.
10. Piegādātājam ir tiesības vienpusēji atkāpties no Līguma, ja Pasūtītājs neveic samaksu ilgāk kā 10 (desmit) kalendāro dienu laikā pēc Līgumā noteiktā samaksas termiņa, rakstveidā nosūtot paziņojumu uz oficiālo elektronisko adresi brīdinājumu Pasūtītājam. Šādā gadījumā Līgums uzskatāms par izbeigtu 7. (septītajā) kalendārajā dienā pēc Piegādātāja paziņojuma par atkāpšanos nosūtīšanas dienas. 
10. Pasūtītājam ir tiesības vienpusēji atkāpties no Līguma izpildes, neatlīdzinot Piegādātājam tādējādi radušos zaudējumus, ja:
3. Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
3. Piegādātājam ir ierosināts/uzsākts tiesiskās aizsardzības process, pasludināts maksātnespējas process vai uzsākta likvidācija;
3. Piegādātājs kavē Līgumā un tehniskajā specifikācijā noteikto Pakalpojuma izpildes termiņu vairāk kā par 5 (piecām) kalendārajām dienām;
3. Piegādātājs nepilda Līgumā noteiktās prasības attiecībā uz Pakalpojuma apjomu vai kvalitāti.
10. Līguma 11.4.apakšpunktā noteiktajos gadījumos Līgums uzskatāms par izbeigtu 7. (septītajā) kalendārajā dienā pēc Pasūtītāja rakstveidā nosūtīta paziņojuma uz oficiālo elektronisko adresi brīdinājuma par atkāpšanos no līguma izsūtīšanas dienas.
10. Izbeidzot Līgumu 11.4.3.apakšpunktā noteiktajos gadījumos, Piegādātājs 10 (desmit) kalendāro dienu laikā no Pasūtītāja iesniegtā rēķina izsūtīšanas dienas samaksā līgumsodu un/vai atlīdzina visus Pasūtītājam radušos zaudējumus saskaņā ar Līgumu.

1. CITI NOTEIKUM
11. Līgums stājas spēkā pēc tā abpusējas parakstīšanas un ir spēkā līdz saistību pilnīgai izpildei.
11. Visi Līguma grozījumi vai papildinājumi tiek izdarīti rakstiski, Līdzējiem tos abpusēji parakstot, un ir spēkā no to parakstīšanas brīža.
11. Visi pēc Līguma spēkā stāšanās sastādītie Līguma grozījumi, ja tie ir sastādīti, ievērojot Līguma 12.2.punkta noteikumus, ir Līguma neatņemamas sastāvdaļas.
11. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādi spēkā neesoši noteikumi jāaizstāj ar citiem Līguma mērķiem un saturam atbilstošiem noteikumiem.
11. Līdzēji rakstveidā vai elektroniska dokumenta veidā, kas parakstīts ar drošu elektronisko parakstu, paziņo viens otram par nosaukuma, statusa, adreses, bankas rekvizītu maiņu, to reorganizāciju vai likvidāciju, Līgumā norādīto kontaktpersonu maiņu, kā arī citu rekvizītu izmaiņām - 5 (piecu) darba dienu laikā. Pēc paziņojuma saņemšanas tas kļūst par Līguma neatņemamu sastāvdaļu.
11. Paziņojumi vai cita veida korespondence, kas attiecas uz Līgumu, ir elektroniska dokumenta veidā, kas parakstīts ar drošu elektronisko parakstu, uz Līgumā norādītajām Līdzēju e-pasta adresēm, ja vien Līgumā nav paredzēts savādāk, vai jānodod tieši adresātam. Dokumenti, kas parakstīti ar drošu elektronisko parakstu, uzskatāmi par saņemtiem divu darbdienu laikā pēc to nosūtīšanas.
11. Pasūtītāja par Līguma izpildi atbildīgā amatpersona: Inita Dzene (inita.dzene@cvk.lv tālrunis operatīvai saziņai +371 29277145)
11. Piegādātāja par Līguma izpildi atbildīgā persona: Vladimirs Kravčenko (Sales4@printgroup.lv ).
11. Līgums sagatavots un parakstīts elektroniski ar drošu elektronisko parakstu, kas satur laika zīmogu. 
11. Līgums ir saistošs Pusēm no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

1. LĪDZĒJU REKVIZĪTI UN PARAKSTI

	[bookmark: _Hlk79497844]Pasūtītājs:
Centrālā vēlēšanu komisija
Reģ.Nr. 90000028391
Norēķinu rekvizīti:
Valsts kase, TRELLV22
Konta numurs: LV33TREL2350585009000
Adrese: Smilšu ielā 4, Rīga, LV-1050


Priekšsēdētāja 
Kristīne Saulīte
(paraksts*)
	Piegādātājs:
SIA “IBC PRINT BALTIC”
reģ.nr. 40103766505
Juridiska adrese Kleistu iela 11/1-36, Rīga LV-1067
A/S Swedbank
LV69HABA0551038042660
tel.: 27086038, sales2@printgroup.lv


Valdes priekšsēdētājs 
Romans Astapovs
(paraksts*)



*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 

